I Z M J E N E

PRORAČUNA OPĆINE SIKIREVCI ZA 2022.

I PROJEKCIJE ZA 2023. I 2024.

OBRAZLOŽENJE

Sikirevci, prosinac 2022.

***OPĆENITO O PRORAČUNU***

Proračun je temeljni financijsko-planski akt kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave za jednu proračunsku godinu, a uz Proračun donose se i projekcije prihoda i primitaka te rashoda i izdataka za slijedeće dvije godine.

Proračunska godina počinje 1. siječnja i traje do 31. prosinca i poklapa se s kalendarskom godinom.

Propis kojim su regulirana sva pitanja vezana uz Proračun je Zakon o proračunu (Narodne novine 144/21).

Proračun donosi predstavničko tijelo odnosno Općinsko vijeće. Prema Zakonu Proračun se mora donijeti najkasnije do kraja prosinca tekuće godine za iduću godinu, a prema prijedlogu kojega utvrđuje načelnik i dostavlja predstavničkom tijelu do 15. studenog tekuće godine.

Prilikom izrade Proračuna potrebno je voditi računa o određenim načelima, a to su:

* ***načelo uravnoteženosti*** – znači da prihodi trebaju biti jednaki rashodima te da se smije koristiti samo onoliko sredstava koliko ih se može prikupiti;
* ***načelo jedne godine*** – znači da se proračun donosi za jednu godinu za koju se planiraju prihodi i rashodi, a osim toga potrebno je planirati i sredstva za pokriće obveza preuzetih u prethodnim godinama;
* ***načelo jedinstva i točnosti*** – znači da se svi prihodi i rashodi svih proračunskih i izvanproračunskih korisnika trebaju iskazivati po bruto načelu, svi njihovi rashodi trebaju se iskazivati po funkcijama i programima u visini utvrđenoj proračunom, a svi prijedlozi zakona, uredbi i akata koje donose Vlada i Sabor trebaju sadržavati procjenu njihovog učinka na proračun;
* ***načelo univerzalnosti*** – znači da prihodi i primici služe za podmirivanje svih rashoda i izdataka, osim ako zakonima i odlukama nije drugačije propisano (za financiranje određenih rashoda i izdataka koriste se namjenski prihodi i primici);
* ***načelo specifikacije*** – znači da svi prihodi trebaju biti raspoređeni po ekonomskoj klasifikaciji i iskazani prema izvorima, a rashodi prema proračunskim klasifikacijama te uravnoteženi s prihodima;
* ***načelo transparentnosti*** – znači da proračuni i svi uz njih vezani dokumenti trebaju biti dostupni javnosti, odnosno objavljeni u Narodnim novinama ili drugim službenim glasilima lokalnih jedinica;
* ***načelo dobrog financijskog upravljanja*** – znači da se proračunska sredstva trebaju koristiti ekonomično, učinkovito i djelotvorno.

***STRUKTURA PRORAČUNA***

Proračun Općine Sikirevci je temeljni financijski dokument u kojem planirani programi, aktivnosti i projekti za proračunsku odnosno kalendarsku godinu i projekcije za naredne dvije godine te prihodi za izvršenje rashoda, a sastoji se od:

* *Općeg dijela* – kojeg čine Račun prihoda i rashoda, Račun zaduživanja/financiranja i Raspoloživa sredstva iz prethodnih godina,
* *Posebnog dijela* – kojeg čine planovi rashoda i izdataka proračunskih korisnika raspoređeni u tekuće i razvojne programe,

Proračun se izrađuje primjenjujući proračunske klasifikacije:

* *organizacijska* – to je prikaz rashoda i izdataka prema strukturi ustroja općine, tj. prema razdjelima i glavama,
* *programska* – daje odgovor na pitanje za što se koriste javni prihodi, a program je skup neovisnih, usko povezanih aktivnosti i projekata usmjerenih ispunjenju zajedničkog cilja,
* *funkcijska* – to je skup poslova, funkcija i programa općine organiziranih i razvrstanih prema namjeni za koju služe, koncipirana je u skladu s međunarodnim standardima, a sastoji se od 10 funkcija,
* *ekonomska* – sadrži prihode i primitke po prirodnim vrstama te rashode i izdatke prema ekonomskoj namjeni za koju služe, a prema računima iz računskog plana koji su propisani,
* *lokacijska* – to je prikaz rashoda i izdataka prema teritorijalnom ustroju Republike Hrvatske, daje odgovor na pitanje lokacije subjekta korisnika sredstava proračuna (županija, grad, općina),
* *izvori financiranja* – sadrže prihode i primitke iz kojih se podmiruju rashodi i izdaci određene vrste i namjene.

*PRIHODI PRORAČUNA – ODAKLE DOLAZI NOVAC U OPĆINSKI PRORAČUN*

1. Izmjenama i dopunama Proračuna Općine Sikirevci za 2022. i projekcijama za 2023. i 2024. *prihodi i primici Proračuna za 2022.* planiraju se u iznosu od *8.368.444,00 kn*, a odnose se na:

1.

Proračun Izmjene i dopune

za 2022. Proračun za 2022.

* Prihode od poreza 2.715.400,00 kn 1.630.688,00 kn
* Pomoći iz inozemstva i od subjekata unutar općeg proračuna 9.120.700,00 kn 4.056.804,00 kn
* Prihode od imovine 607.000,00 kn 361.890,00 kn
* Prihode od administrativnih i upravnih pristojbi, pristojbi

po posebnim propisima i naknada 471.000,00 kn 297.110,00 kn

* Prihode od prodaje proizvoda i roba te pruženih usluga

i prihode od donacija 40.000,00 kn 15.000,00 kn

* Prihode od prodaje nefinancijske imovine 270.000,00 kn 93.155,00 kn
* Primitke od zaduživanja 0,00 kn 1.500.000,00 kn
* Preneseni višak 0,00 kn 413.797,00 kn

1. Izmjenama i dopunama Proračuna za 2022. mijenjaju se iznosi planiranih prihoda i primitaka čije obrazloženje dajemo u nastavku.

PRIHODI I PRIMICI

Prihodi od poreza planirani su u iznosu od 1.630.688,00 kn i nenamjenski su prihodi koji se koriste za proračunske potrebe koje nisu financirane iz namjenskih prihoda.

U prihodima Proračuna sljedeći udio imaju pomoći iz inozemstva i od subjekata unutar općeg proračun u iznosu od 4.056.804,00 kn koji su namjenski prihodi koji se koriste za namjene za koje su doznačeni u Proračun.

Najveći dio ovih prihoda odnosi se na sredstva Fonda zaštite okoliša i EU za projekte : izgradnja parkirališta preko puta crkve, projekt izgradnje nerzavrstane ceste ul.Stjepana Radića u Sikirevcima ,nabava kompostera, nabava digitalne arhive plan za doznaku sredstva u iznosu od 491.664,00 kn.

Provedba programa Javni radovi putem HZZ zapošljavanje dva radnika odobrena sredstva 68.420,00 kn, sredstva doznačena od provedbenog programa ZAŽELI od 120.770,00 kn.

Te planirani tekući prihodi iz državnog proračuna-kompenzacijske mjere 3.300.000,00 kn , tekuće pomoći iz državnog proračuna za ogrijev 8.400,00 kn , te pomoć poljoprivrednicima po zahtjevima elementarne nepogoda suša 2022. u iznopsu od 200.000,00 kn.

Prihodi od imovine planirani su u iznosu od 361.890,00 kn u okviru kojih su namjenski prihodi koja se koristi za kapitalna ulaganja u dugotrajnu imovinu ( nasipanje poljskih putova, izgradnja nerazvrstanih cesta , pješačkih staza i sl.) , te prihodi od naknade za zadržavanje nezakonito izgrađene zgrade u prostoru koji se koriste za izradu prostorno planske dokumentacije.

Prihodi od administrativnih i upravnih pristojbi, pristojbi po posebnim propisima i naknada planirani su u iznosu od 297.110,00 kn u okviru kojih najveći udio imaju prihodi od komunalne naknade koji se koriste za održavanje komunalne infrastrukture.

Nadalje, planirani su namjenski prihodi kao što su vodni doprinosi i komunalni doprinosi koji se koriste za izgradnju komunalne infrastrukture i dodatna ulaganja na istoj.

Prihodi od prodaje proizvoda i robe te pruženih usluga i prihodi od donacija planirani su u iznosu od 15.000,00 kn, namjenski su prihodi i koriste se za namjene za koje su uplaćeni u Proračun.

Prihodi od prodaje nefinancijske imovine planirani su u iznosu od 93.155,00 kn i koriste se za kapitalna ulaganja u dugotrajnu imovinu.

RASHODI I IZDACI

Za izvršenje rashoda pored gore navedenih prihoda planira se koristiti *višak prihoda iz prethodnih* *godina* u iznosu od *413.797,00 kn* te tako ukupno raspoloživa sredstva u 2022. iznose 8.368.444,00 kn.

*RASHODI I IZDACI PRORAČUNA-OPĆI DIO*

1. Izmjenama i dopunama Proračuna Općine Sikirevci za 2022. i projekcijama 2023. i 2024. *rashodi i izdaci Proračuna Općine Sikirevci za 2022.* planiraju se u iznosu od *8.368.444,00 kn*, a po *ekonomskoj klasifikaciji* odnose se na:

1.

Proračun Izmjene i dopune

za 2022. Proračuna za 2022.

* Rashode za zaposlene 1.643.000,00 kn 594.290,00 kn
* Materijalne rashode 3.206.765,00 kn 2.727.524,00 kn
* Financijske rashode 16.620,00 kn 61.270,00 kn
* Subvencije 0,00 kn 0,00 kn
* Pomoći dane unutar općeg proračuna 9.100,00 kn 0,00 kn
* Naknade građanima i kućanstvima na temelju osiguranja

i druge naknade 282.000,00 kn 170.700,00 kn

* Donacije i ostali rashodi 1.345.000,00 kn 1.731.222,00 kn
* Rashode za nabavu neproizvedene dugotrajne imovine 30.000,00 kn 0,00 kn
* Rashode za nabavu proizvedene dugotrajne imovine 6.133.000,00 kn 2.859.858,00 kn
* Rashode za dodatna ulaganja na nefinancijskoj imovini 540.000,00 kn 23.580,00 kn
* Izdatke za otplatu glavnice primljenih kredita i zajmova 18.615,00 kn 200.000,00 kn

1. Izmjenama i dopunama Poračuna za 2022. mijenaju se iznosi planiranih rashoda i izdataka čije obrazloženje dajemo u nastavku.

* Rashodi za zaposlene planirani su u iznosu od 594.290,00 kn, što je 7,9 % ukupnih rashoda i izdataka, a odnose se na rashode za zaposlene ( 5 zaposlenika, 1 dužnosnik, 3 službenika i 1 namještenik) u općinskoj upravi uključujući u ukupnom iznosu od 509.505,00 kn, ostali rashodi za zapolene u iznosu od 12.000,00 kn( uskrsnica, božićnica i regres) te za zaposlene putem javnih radova u iznosu od 63.380,00 kn.
* Slijede ih materijalni rashodi u iznosu od 2.727.524,00 kn, što je 36,6 % ukupnih rashoda i izdataka, a odnose se na naknade troškova zaposlenima, rashode za mateijal i energiju, rashode za usluge i ostale nespomenute rashode poslovanja.
* Financijski rashodi planirani su u iznosu od 61.270,00kn , a odnoses se na plaćanje kamata za primljene zajmove -nabava traktora na leasing 40,00 kn, te većim dijelom na rashode podmirenja kazni FZZOEU za odlaganje mješanog otpada, za kaznu pri zaošljavanju – zbog ne zapošljavanja osoba s ivaliditetom ( program Zaželi), te rashode za nanaknadu bankama i FINI, te kamate za primljene kredite .
* Pomoći dane unutar općeg proračuna nisu planirane .
* Naknade građanima i kućanstvima planirane su u iznosu od 170.700 kn, a odnose se na sufinanciranje socijalnih potreba građana Općine Sikirevci.
* Donacije i ostali rashodi planirani su u iznosu od 1.731.222.00kn, a odnosi se većim dijelom na rashode tekuće doncije u novcu udrugama sa područja općine Sikirevci po javnom pozivu za udruge ( šport, kultura, udruga građana) te jednokratne kapitalne donacije u novcu poticanje demografije, otvaranje novih obrta i kućnih radinosti, stanogradnja , nabava kompostera i dr., te planirane naknade u novcu za štete u poljoprivredi nastale vremenskim nepogodama -sušom ( sredstva se planiraju iz državnog proračuna).
* Rashodi za nabavu proizvedene dugoitrajne imovine planiraju se u iznosu od 2.859.858,00 kn što je 28,5% ukupnih rashoda i izdataka, a odnosi na izgradnju komunalne infrastrukture-nerazvrstanih cesta, mjesno parkiralište za javna vozila, za izradu projketne dokumentacije za nabavu hladnjače, uredke opreme i namještaja, nabav digitalne arhive i sl., te za rashode početka gradnje objekta dječji vrtić u naselju Sikirevci.
* U rashodima i izdacima najveće udio imaju rashodi za nabavu i dodatna ulaganja u dugotrajnu imovinu (rashodi za nabavu neproizvedene dugotrajne imovine, rashodi za nabavu proizvedene dugotrajne imovine i rashodi za dodatna ulaganja na nefinancijskoj imovini) koji ukupno iznose 23.580,00 kn.
* Preostali izdaci za otplatu glavnice primljenog kredita i zajmova planirani su u iznosu od 200.000,00 kn, a odnose se na otglatu zadnje rate za nabavu traktora kubota PBZ leasing, te plan kratkoroičnog zaduživanja .

*RASHODI I IZDACI-POSEBNI DIO PRORAČUNA*

1. Izmjenama i dopunama Proračuna za 2022. i projekcijama za 2023. i 2024. *ukupni rashodi i izdaci za 2022.* u iznosu od *8.368.444,00 kn* raspoređeni su u Posebnom dijelu Proračuna u skladu s organizacijskom, programskom, ekonomskom, lokacijskom i funkcijskom klasifikacijom.

***Organizacijska struktura Proračuna*** planira se kroz jedan razdjel i to **Jedinstveni upravni odjel**.

Općina Sikirevci nema proračunskih korisnika.

***Programska struktura Proračuna*** definirana je kroz programe gdje je u Proračunu Općine Sikirevci za 2022. definiran s 12 program, a to su:

**1.**

Proračun Izmjene i dopune

za 2022. Proračuna za 2022.

* Predstavnička tijela 170.000,00 kn 188.340,00 kn
* Ured načelnika i Javna uprava i administracija JUO 1.333.120,00 kn 1.324.312,00 kn
* Organizacija i provođenje zaštite i spašavanja 308.453,00 kn 171.350,00 kn
* Izgradnja komunalne infrastrukture 3.087.735,00 kn 1.521.818,00 kn
* Komunalna izgradnja- Cestogradnja, javna rasvjeta 3.401.000,00 kn 1.231.188,00 kn
* Održavanje komunalne infrastrukture 2.311.000,00 kn 1.628.704,00 kn
* Zaštita okoliša 183.000,00 kn 773.600,00 kn
* Unapređenje poljoprivrede 19.100,00 kn 209.500,00 kn
* Gospodarstvo i poduzetništvo 260.000,00 kn 225.430,00 kn
* Socijalna zaštita i pomoć starim i nemoćnim 1.461.312,00 kn 266.052,00 kn
* Promicanje sport, kultura, udruga građana, vjerske zajednice 439.000,00 kn 592.000,00 kn
* Školsko obrazovanje-predškolsko, osnovno, visoko i više 250.500,00 kn 236.150,00 kn

* U okviru programa planirane su aktivnosti i projekti.
* 1. Izmjenama i dopunama Poračuna za 2022. mijenaju se iznosi planiranih aktivnosti i projekata i dodaju se nove aktivnosti i projekti čije obrazloženje dajemo u nastavku.
* Najviše sredstava planira se utrošiti kroz program: Održavanje komunalne infrastrukture 1.611.262,00 kn i to na održavanje javnih površina i nerazvrstanih cesta
* Od kapitalni projekata realizirana i u tijeku 2022. te plan završetka u 2023. godini.
* kapitalni projekt: Početak provedbe izgradnja objekta Dječji vrtić ukupna vrijednost projekta 3.600.000,00 kn , početak radova mjesec listopad 2022. završetak radova kolovoz 2023. god plan u rebalansu iznosi od 600.000,00 kn,
* kapitalni projekt: Provedba nabave digitalne arhive u iznosu od 143.684,00 kn,
* kapitalni projekt: Izgradnja parkirališta na Jelasu preko puta župnog ureda u Sikirevcima u iznosu od 368.035,00 kn
* kapitalni projekt: Rekonstrukcija ulice Stjepana Radića u Sikirevcima u iznosu od 610.215,00 kn,
* kapitalni projekt: Rekonstrukcija javne rasvjete u naseljima u iznosu do 66.000,00 kn,
* kapitalni projekt: Ishođenje projektne dokumentacije višenamjenska zgrada u iznosu od 84.250,00 kn,
* kapitalni projekt: Ishođenje projektne dokumentacije za izgradnju ETNO kuće u Sikirevcima u iznosu od 57.500,00 kn,
* kapitalni projekt: Sanacija kapelice Srca Isusova na mjesnom groblju Sikirevci u iznosu od 100.732,00 kn
* kapitalni projekt: Nabava sportske opreme i vozila za hlađenje u ukupnom iznosu od 47.200,00 kn
* Tekući projekt: Rashodi vezani za stanovanje i komunalne pojedinosti -održavanje javnih površina i nerazvrstanih cesta, održavanje postojećih objekata u vlasništvu općine, održavanje mjesnih groba oba naselja, održavanje javne rasvjete, zaštita okoliša, unapređenje poljoprivrede, te promicanje gospodarstva i poduzetništva planira se u ukupnom iznosu od 2.515.490,00 kn.
* Značajni iznos planira se utrošiti kroz program: Rekonstrukcija, izgradnja i investicijsko održavanje objekata u vlasništvu Općine u ukupnom iznosu od 2.216.922,00 kn, gdje se najveći dio odnosi na kapitalni projekt: Izgradnja objekta Vrtića , izgradnja ceste ul.Stjepana Radića, izgradnja parkirališta za javna vozila, za izradu projektne dokumentacije i izvođenje radova te usluga na provođenju projekta, a s ciljem poboljšanja kvalitete života stanovnika Općine Sikirevci.

Planirano ugovaranje s poslovnom bankom dopuštenog minusa po poslovnom računu od 1.500.000,00 kn dopuštenog minusa kako bi se podmirile obveze po Projektima: Izgradnja objekta dječji vrtić, izgradnja nerazvrstanih cesta, sanacija deponije građevinskog materijala i dr.

Program: Zaštita okoliša planira se u iznosu od 768.750,00 kn, gdje se najveći dio odnosi na kapitalni projekt: Sanacija odlagališta komunalnog otpada Sikirevci koji se planira u iznosu od 200.000,00 kn i nastavak je na ulaganja u sljedećoj godini u iznosu od 510.000,00 kn s konačnim ciljem sanacije i potpunog zatvaranja postojećeg odlagališta za glomazni otpad, te na kapitalni projekt: nabava kompostera komunalna oprema koji se planira u iznosu od 348.750,00 kn i deratizacija i dezinsekcija proljetni i jesenski tretman u ukupnom iznosu od 105.000,00kn., usluge odvoza klaoničkog otpada u iznosu od 55.000,00 kn.Planirani višak utrošit će se za nabavu kompostera i tekuće rashode.

U obrazloženju Izmjena i dopuna Proračuna Općine Sikirevci za 2022. i projekcija za 2023. i 2024. detaljno su obrazloženi svi planirani programi, aktivnosti i projekti.

OPĆINSKI NAČELNIK

OPĆINE SIKIREVCI

Općinski načelnik:

Josip Nikolić, dipl.ing.drv.v.r.